ජනතා විමුක්ති පෙරමුණේ ප්‍රධාන ලේකම්, ටිල්වින් සිල්වාට රුපියල් කෝටියක වන්දියක් ගෙවන ලෙස පාර්ලිමේන්තු මන්ත්‍රී විමල් වීරවංශට කොළඹ වාණිජ මහාධිකරණය විසින් නිකුත් කළ නියෝගයට අදාළව ඇපෑලක් යොමු කරන බව ජාතික නිදහස් පෙරමුණ පවසනවා.පසුගිය 11 වනදා කොළඹ වාණිජ මහාධිකරණය විසින් විමල් වීරවංශට අදාළ නියෝගය නිකුත් කරනු ලැබුවේ ජනතා විමුක්ති පෙරමුණට අයත් නැත්ත වෙනුවට ඇත්ත කෘතිය පළ කරමින් බුද්ධිමය දේපල පනත උල්ලංඝනය කිරීම හේතුවෙන්.